4 ajtós 'Isetta', kínai módra újragondolva - e-cars.hu
Mostanában felkapott téma a BMW (korábban Iso Autoveicoli) Isetta. Pont tegnap írtunk cikket a kis buborékautóról, erre ma reggel szembejött velünk ez verzió.
Ezt a buborék kisautót álmodta meg újra Justin Hyunjung Cho dizájner, igaz egyelőre csak tervek szintjén.
Kínában nagy divatja van az alacsony sebességű elektromos autók (LSEV – Low Speed Electric Vehicle) piacának, amit sok híres autó kicsinyített mása színesít. A legújabb résztvevője ennek a színes kavalkádnak az Eagle EG6330K, amit a BMW mini autója, az Isetta ihletett. Az Eagle cég büszke rá, hogy egy nagy múltú és híres autó alapjaira építettek, ez tükröződik is az autót hirdető plakátjukon (fő kép). Ám a vállalat dobta az eredetileg a kocsi orrán elhelyezkedő ajtót és tettek rá 4 hagyományosat, továbbá kapott egy 4. hátsó kereket is. Így azonban inkább a BMW 600-ra hasonlít szerintünk.
Az EG6330K hamarosan érkezik majd a kínai belpiacra, sajnos az árat még nem tudjuk hozzá, de tippünk szerint 4000$ környékén várható a kezdőár.
Az elektromos motor 5.2 LE-s, a végsebesség 60 km/h, a hatótáv 120 km lesz. Az autót pedig egy 7,2 kWh-s akkumulátor fogja ellátni energiával.
A 4 ajtós jármű méretei: hosszúság: 3300 mm / szélesség: 1470 mm / magasság: 1470 mm / tengelytáv: 1940 mm / tömeg: 750 kg.
Forrás: carnewschina.com, wikipedia
Category: EgyébBy Eriqo 2018-02-12 Leave a comment
Tags: BMWBMW IsettaEagleEG6330Kisetta